
Verktøy


Undringssamtaler med gravide og foresatte
	
1. Hva er en undringssamtale?
	
Undringssamtale er en samtale med foreldre/foresatte når man blir oppmerksom eller bekymret for et barn eller omgivelsene rundt barnet.

Det kan også være en samtale med en gravid dersom man er bekymret for henne eller omgivelsene rundt.

	
2. Når skal man ta samtalen? 
	
Denne samtalen holdes så raskt som mulig etter at oppmerksomheten er oppstått. Det må være fokus på dialog, involvering og samarbeid.

	
3. Hvor skal man ta samtalen?
	
Fordi saker er ulike, blir denne samtalen ofte forskjellig fra sak til sak. Samtalen kan være en planlagt og innkalt samtale (se da malen «Forbered samtalen med foresatte»), men den kan også være kort og uformell. Samtalen kan skje på telefon, under et oppmøte på helsestasjonen/jordmortjenesten, eller ved henting/levering i barnehage eller på skole osv.

	
4. Konkretiser
	
Undringen bør være konkret. 
Hva er det jeg faktisk har sett, hørt eller observert?


	
5. Vær åpen og undrende
	
Det er viktig at man som ansatt/profesjonell ikke har en «fasit» eller holdning til hvordan saken er, men at samtalen blir undrende. «Hva kan det skyldes at…?»


	
6. Oppsummert
	
En undringssamtale skal være en samtale hvor den profesjonelle: 
1. Raskt kommer til saken 

2. Forteller kort om hva man undrer seg over og spør den gravide eller foresatte om hva de tenker om dette.  




	Forslag til struktur ved en undringssamtale 

1. Kort om bakgrunnen 
2. Be den gravide/ de foresatte om innspill på hva de tenker og hører 
3. Utforsk sammen hva observasjonene bunner i. 
4. Bli enige om evt. mål/ vurderingstidspunkt (hva vil skje når?)
 5. Veien videre / avtale møte / eventuelle tiltak

